《独足台》
宋代·马之纯

无端独足上高台，以纵咮纵横作字来。
茂草为灰犹可解，朱门作水直难猜。
宫城后向烟中尽，府第不当洛口开。
洪范五行刘向传，莫言其说尽迂迴。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。